Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19) i članka 34. Statuta Općine Viškovo („Službene novine Općine Viškovo“ broj: 3/18) Općinsko vijeće Općine Viškovo, na ----. sjednici održanoj ----. ---- 2020. godine donosi

**ODLUKU O 1. IZMJENAMA I DOPUNAMA**

**STATUTA OPĆINE VIŠKOVO**

Članak 1.

U Statutu Općine Viškovo („Službene novine Općine Viškovo“ broj 3/18) u članku 20. stavku 1. riječ „središnjem“ briše se.

U članku 20. stavku 2. riječ „središnje“ briše se.

Članak 2.

U članku 36. točki 11. riječi „predstojniku ureda državne uprave u županiji“ zamjenjuju se riječima „ nadležnom tijelu državne uprave u čijem je djelokrugu opći akt,“

Članak 3.

U članku 40. stavku 4. riječ „članu“ zamjenjuje se riječju „član“.

Članak 4.

U članku 49. stavku 3. točka 27. mijenja se i glasi:

„ nadzire zakonitost rada upravnih tijela koja obavljaju poslove iz samoupravnog djelokruga i povjerene poslove državne uprave“.

Članak 5.

U članku 52. riječi „ predstojnika ureda državne uprave u Primorsko-goranskoj županiji“ zamjenjuju se riječima „nadležno tijelo državne uprave u čijem je djelokrugu opći akt“

Članak 6.

U članku 56. stavku 2. riječ „središnjeg“ briše se.

Članak 7.

U članku 65. stavku 1. iza riječi „obavljanje“ dodaje se riječ „povjerenih“.

Članak 8.

Članka 66. mijenja se i glasi:

„Upravna tijela u okviru svoga djelokruga neposredno izvršavaju provođenje općih akata Općinskog vijeća.“

Članak 9.

U članku 102. stavku 3. iza riječi „postupku“ dodaje se točka, a riječi „i drugih propisa“ brišu se.

U članku 102. stavak 4. mijenja se i glasi:

„U izvršavanju općih akata Općinskog vijeća pojedinačne akte donose i pravne osobe kojima je odlukom Općinskog vijeća, u skladu sa zakonom, povjereno obavljanje javnih ovlasti u poslovima iz samoupravnog djelokruga Općine“.

Članak 10.

U članku 104. riječi „obavlja ured državne uprave u županiji i nadležna središnja tijela državne uprave, svatko u svojem djelokrugu“ zamjenjuju se riječima „obavljaju nadležna tijela državne uprave, svako u svojem djelokrugu, sukladno posebnom zakonu.“

Članak 11.

Ova Odluka o 1. izmjenama i dopunama Statuta Općine Viškovo stupa na snagu osmog dana od dana objave u „Službenim novinama Općine Viškovo“.

KLASA: 021-04/20-01/

URBROJ: 2170-09-04/04-20-

Viškovo, -----. ----- 2020. godine

OPĆINSKO VIJEĆE OPĆINE VIŠKOVO

Predsjednica Općinskog vijeća:

Ksenija Žauhar, mag.paed.

Obrazloženje

Odluke o 1. izmjenama i dopunama

Statuta Općine Viškovo

Općinsko vijeće Općine Viškovo na svojoj 6. sjednici dana 31. ožujka 2020. godine donijelo je Statut Općine Viškovo.

Dana 1. siječnja 2020. godine stupio je na snagu Zakon o izmjenama i dopunama Zakona o lokalnoj i područnoj (regionalnoj) samoupravi. Navedenim Zakonom, u prijelaznim i završnim odredbama propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama Zakona u roku 60 dana od dana stupanja na snagu Zakona o izmjenama i dopunama Zakona o lokalnoj i područnoj (regionalnoj) samoupravi.

Ovim izmjenama i dopunama Statuta Općine Viškovo vrši se usklađenje s navedenim izmjenama i dopunama Zakona o lokalnoj i područnoj (regionalnoj) samoupravi.

Općinska načelnica

Sanja Udović, dipl. oec.